# VTB United League

La VTB United League és una competició de bàsquet que enfronta clubs de diversos països de l'est d'Europa. Va ser fundada l'any 2008.

## Història

La VTB United League va ser fundada el 2008 amb l'objectiu de crear una competició potent per als equips de bàsquet de l'est d'Europa. A la primera edició, anomenada Promo-Cup, hi van participar 8 clubs de Rússia, Lituània, Ucraïna, Letònia i Polònia. A la temporada 2009-2010 es va fer la primera temporada sencera. Hi van participar 8 clubs de Rússia, Ucraïna, Lituània, Letònia i Estònia. A la temporada 2010-2011 hi van participar 12 clubs de Rússia, Lituània, Ucraïna, Polònia, Letònia, Belarús i Finlàndia. A la temporada 2011-2012 l'expansió va continuar, i es va incrementar el nombre de participants a 22, de 10 països diferents: Rússia, Lituània, Ucraïna, Polònia, Letònia, Estònia, Belarús, Finlàndia, República Txeca i Kazakhstan.
A la temporada 2012-2013 hi van participar 20 equips de Belarús, Estònia, Letònia, Lituània, Kazakhstan, Polònia, República Txeca, Rússia i Ucraïna.

## Sistema de competició (temporada 2017-18)

El sistema de competició consisteix en dues fases: la lliga regular i els play-offs.
En la lliga regular cada un dels 13 equips participants ha de jugar dos partits amb cadascun els altres equips (un com a local i un com a visitant). Una vegada s'han disputat tots els partits, els vuit primers classificats passen als play-offs. Els play-offs consten de tres eliminatòries: quarts de final, semifinals i final. Totes les eliminatòries es disputen al millor de cinc partits. Els guanyadors de cadascun dels aparellaments de quarts de final passa a les semifinals, i els guanyadors dels aparellaments de semifinals arriben a la final, on es decideix el campió.

## Equips participants (temporada 2022-2023)

| Equip | Ciutat |
| Avtodor | Saràtov |
| Astana | Astanà |
| Enisey | Krasnoiarsk |
| Zenit Sant Petersburg | Sant Petersburg |
| MBA | Moscou |
| Lokomotiv-Kuban | Krasnodar |
| BC Nizhny Novgorod | Nijni Nóvgorod |
| Parma | Perm |
| Runa | Moscou |
| Samara | Samara |
| UNICS Kazan | Kazan |
| Minsk | Minsk |
| Uralmash | Iekaterinburg |
| PBC CSKA Moscou | Moscou |
Equips que han participat en edicions anteriors:
* Azovmaix de Mariúpol
* BC Zalgiris Kaunas
* BK Spartak Sant Petersburg
* BC Donetsk
* PGE Turow
* Lietuvos Rytas
* BC Krasnye Krylia
* Nilan Bisons Helsinki
* Vita
* BC Nymburk
* Krasny Oktyabr
* VEF Riga
* BC Kalev
* Stelmet Zielona Góra

## Historial

| Temporada | Campió | Subcampió | Resultat de la final |
| Temporada 2008-2009 | PBC CSKA Moscou | BC Khimki | 70-66 |
| Temporada 2009-2010 | PBC CSKA Moscou | UNICS Kazan | 66-55 |
| Temporada 2010-2011 | BC Khimki | PBC CSKA Moscou | 66-64 |
| Temporada 2011-2012 | PBC CSKA Moscou | UNICS Kazan | 74-62 |
| Temporada 2012-2013 | PBC CSKA Moscou | Lokomotiv Kuban | |
| Temporada 2013-2014 | PBC CSKA Moscou | Nijni Nóvgorod | 3-0 (65-54, 86-59, 82-66) |
| Temporada 2014-2015 | PBC CSKA Moscou | BC Khimki | 3-0 (89-62, 94-81, 99-69) |
| Temporada 2015-2016 | PBC CSKA Moscou | UNICS Kazan | 3-1 (84-76, 90-77, 74-79, 81-74) |
| Temporada 2016-2017 | PBC CSKA Moscou | BC Khimki | |
| Temporada 2017-2018 | PBC CSKA Moscou | BC Khimki | 95-84 |
| Temporada 2018-2019 | PBC CSKA Moscou | BC Khimki | 3-0 (-, -, 62-80) |
| Temporada 2019-2020 | | | |
| Temporada 2020-2021 | | | |
| Temporada 2021-2022 | | | |
| Temporada 2022-2023 | UNICS Kazan | Lokomotiv-Kuban | 3-2 (Final a 5 partits) |

## Palmarès

| Clubes | Campionats | Campionats | Subcampionats | Subcampionats | Finals |
| PBC CSKA Moscou | 10 | 2009 2010 2012 2013 2014 2015 2016 2017 2018 2019 | 1 | 2011 | 11 |
| BC Khimki | 1 | 2011 | 5 | 2009 2015 2017 2018 2019 | 6 |
| UNICS Kazan | 1 | 2023 | 3 | 2010 2012 2016 | 4 |
| Lokomotiv Kuban | | | 2 | 2013, 2023 | 2 |
| Nijni Nóvgorod | | | 1 | 2014 | 1 |

## Referències

* ↑ «Història de la competició». Arxivat de l'original el 2013-01-17. [Consulta: 29 octubre 2012].
* ↑ «Sistema de competició 2015-16». Arxivat de l'original el 2016-05-23. [Consulta: 31 maig 2016].
* ↑ «History and Records» (en castellà). VTB. Arxivat de l'original el 2014-04-17. [Consulta: 20 juliol 2014].
* ↑ «El CSKA se proclama campeón de la VTB League» (en castellà). acb.com. Arxivat de l'original el 2016-06-09. [Consulta: 9 juny 2016].
* ↑ «CSKA captures sixth straight VTB crown» (en anglès). euroleague.net.
* ↑ «CSKA beats Khimki for seventh straight VTB crown» (en anglès). euroleague.net.
* ↑ «CSKA captures 8th straight VTB crown» (en anglès). euroleague.net.
* ↑ «UNICS is the VTB League 2022/23 champion!» (en anglès). vtb-league.com.

## Vegeu també

* Lliga russa de bàsquet

## Enllaços externs

* VTB United League - Lloc web oficial